**ΕΝΟΤΗΤΑ 1Η ΟΚΤΩΒΡΙΟΥ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** 1η Οκτωβρίου  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:  Να πειραματιστούν και να εξασκηθούν με τους ήχους της ελληνικής γλώσσας.  Να κατανοούν βασικό λεξιλόγιο που έχουν διδαχθεί.  Να απαντούν μονολεκτικά ή με μικρές αυτοματοποιημένες φράσεις, σε απλές ερωτήσεις και οδηγίες για τα χρώματα.  Να γνωρίσουν τα σύμβολα του κυπριακού κράτους.  Δείκτες επάρκειας:   * Λεξιλόγιο για τα χρώματα:   το χρώμα, τα χρώματα, πράσινο, πορτοκαλί, άσπρο, η σημαία, η Κύπρος, το περιστέρι, η ελιά.   * Ερωτήσεις και οδηγίες: Τι χρώμα είναι....;, Χρωματίστε/Χρωμάτισε * Γιορτάζει η Κύπρος μας! | | | |
| Πορεία εργασίας – δραστηριότητες (και ένδειξη διάρκειάς τους σε λεπτά): | Διδακτικά μέσα και υλικά:  Οργάνωση τάξης-παιδιών: | Αξιολόγηση (Συντρέχουσα  & Τελική) | Γλώσσα |
| **Εισαγωγή (10’ διάρκεια):**  Η/Ο εκπαιδευτικός κάνει έναρξη του μαθήματος επαναφέροντας το  τραγούδι –ρουτίνα έναρξης του μαθήματος «Καλημέρα, τι κάνεις;».  Ρουτίνα παρουσιών (Σε κάθε μάθημα υπάρχουν καρτέλες με τα ονόματα των μαθητών, την οποία καλείται ο καθένας τους να αναγνωρίσει -τη γραπτή μορφή του ονόματος του- και να τοποθετήσει πάνω στον πίνακα. ) | -Πίνακας  -Εποπτικό υλικό εισαγωγής του μαθήματος  Κάθονται κυκλικά στην ολομέλεια. |  | Ελληνικά |
| **Αφόρμηση - Προσανατολισμός - Πρόκληση ενδιαφέροντος και περιέργειας (15 λεπτά):**  Η/Ο εκπαιδευτικός προβάλλει, μέσω του βιντεοπροβολέα ή σε τυπωμένη μορφή, μια σημαία της Κύπρου και αρχικά ρωτάει τα παιδιά: «Τι είναι αυτό;». Στη συνέχεια, αναφέρει τη λέξη σημαία και τα ρωτάει εάν έχουν ξαναδεί τη σημαία αυτή ή αν γνωρίζουν σε ποια χώρα ανήκει. | * Βιντεοπροβολέας * Παρουσίαση * Σημαία της Κύπρου   Κάθονται κυκλικά στην ολομέλεια. | Αξιολόγηση των προϋπάρχουσων γνώσεων | Αγγλικά/Ελληνικά |
| **Δραστηριότητα 1 (20 λεπτά):**  Η/Ο εκπαιδευτικός λέει στα παιδιά πως έχουν έναν επισκέπτη τον ‘Τέρι, το περιστέρι’ και εμφανίζει μια μασκότ περιστεριού. Το περιστέρι τότε λέει στα παιδιά: «Την 1η Οκτωβρίου γιορτάζει η Κύπρος τη μέρα της ανεξαρτησίας της, έχει δηλαδή τα γενέθλιά της. Στα πρώτα της γενέθλια απέκτησε τη δική της σημαία και σύμβολο, πάνω στο οποίο είναι ένα περιστέρι, σαν και μένα, που κρατάει ένα κλαδί ελιάς». Ταυτόχρονα, το περιστέρι δείχνει το σύμβολο (έμβλημα) της Κυπριακής Δημοκρατίας και καλεί τα παιδιά να επαναλάβουν τη ρίμα «Γιορτάζει η σημαία μας, γιορτάζει η Κύπρος μας». | * Εικόνες με το νέο λεξιλόγιο.   Τα παιδιά εργάζονται στην ολομέλεια. | Η/Ο εκπαιδευτικός αξιολογεί αν τα παιδιά προφέρουν σωστά τη ρίμα. | Αγγλικά/Ελληνικά |
| **Δραστηριότητα 2 (20 λεπτά):**  H/Ο εκπαιδευτικός ρωτάει τα παιδιά ποια χρώματα βλέπουν στη σημαία της Κύπρου. Στη συνέχεια, αφού ειπωθούν τα χρώματα, είτε στα ελληνικά είτε στα αγγλικά, ο/η εκπαιδευτικός δείχνοντας το κάθε χρώμα πάνω στη σημαία αναφέρει πώς ονομάζεται στα ελληνικά και τα καλεί να το επαναλάβουν.  **Στη συνέχεια, ο/η εκπαιδευτικός ζητά από τα παιδιά να πάρουν από τα μολύβια στην κασετίνα τους το άσπρο, το πορτοκαλί και το πράσινο χρώμα.**  **Φωνάζει ένα χρώμα και τα παιδιά σηκώνουν το αντίστοιχο μολύβι ψηλά.**  **Ακολούθως, μπορεί να τα φωνάξει με πιο γρήγορο ρυθμό ή αλλάζοντας τη σειρά.** | * Σημαία της Κύπρου * Βιντεοπροβολέας * Παρουσίαση * Χρωματιστά μολύβια (ξυλομπογιές)   Οι μαθητές εργάζονται στην ολομέλεια. | Η/Ο εκπαιδευτικός αξιολογεί αν οι μαθητές μπορούν να προφέρουν σωστά τα χρώματα. | Ελληνικά |
| **Δραστηριότητα 3 (15 λεπτά):**  Η/Ο εκπαιδευτικός λέει στα παιδιά πως θα παίξουν το παιχνίδι «Τρενάκι λέξεων». Αρχικά, τοποθετεί μια καρτέλα με το βασικό λεξιλόγιο (εικονογραφημένο) στον πίνακα και τα παιδιά επαναλαμβάνουν τη λέξη. Έπειτα, προσθέτει τις υπόλοιπες καρτέλες -μια καρτέλα κάθε φορά- και τα παιδιά επαναλαμβάνουν όλες τις λέξεις από την αρχή. | * Εποπτικό υλικό – καρτέλες με το βασικό λεξιλόγιο   Η δραστηριότητα αυτή γίνεται στην ολομέλεια. | Η/Ο εκπαιδευτικός αξιολογεί αν τα παιδιά προφέρουν σωστά τις λέξεις. | Ελληνικά |
| **Δραστηριότητα 4 (10 λεπτά):**  Η/Ο εκπαιδευτικός, στο σημείο αυτό, καλεί τα παιδιά να παίξουν ένα παιχνίδι. Για το παιχνίδι αυτό ο/η εκπαιδευτικός θα έχει τοποθετήσει από πριν, στο πάτωμα της τάξης, αναποδογυρισμένες καρτέλες με το βασικό λεξιλόγιο. Η/Ο εκπαιδευτικός χτυπά ένα ντέφι ή ταμπουρίνο ή απλά παλαμάκια και τα παιδιά κινούνται στο χώρο. Όταν σταματήσει, τα παιδιά επιλέγουν μια καρτέλα και στέκονται πίσω της. Κάθε μαθητής καλείται να σηκώσει την καρτέλα και να ονομάσει τι απεικονίζει. | * Εποπτικό υλικό – καρτέλες με το βασικό λεξιλόγιο   Τα παιδιά εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν το βασικό λεξιλόγιο. | Ελληνικά |
| **Δραστηριότητα 5 (15 λεπτά):**  Η/Ο εκπαιδευτικός καλεί τους μαθητές να χρωματίσουν τη σημαία της Κύπρου χρησιμοποιώντας τα σωστά χρώματα. | -Α4 χαρτί με τυπωμένη τη σημαία της Κύπρου  - Χρωματιστά μολύβια  Οι μαθητές εργάζονται ατομικά. | Η/Ο εκπαιδευτικός αξιολογεί αν οι μαθητές μπορούν να ονομάσουν τα χρώματα. | Ελληνικά |
| **Ολοκλήρωση –Αναστοχασμός-Κλείσιμο (15 λεπτά):**  Η/Ο εκπαιδευτικός χωρίζει τα παιδιά σε δύο ομάδες. Μπροστά τους, και σε κάποια απόσταση, τοποθετούνται δύο σετ εικόνων με το βασικό λεξιλόγιο. Με το σύνθημα του/της εκπαιδευτικού το πρώτο παιδί από κάθε ομάδα τρέχει και παίρνει μια εικόνα. Επιστρέφοντας στη θέση του, λέει τι απεικονίζει η εικόνα, και την αφήνει μπροστά από την ομάδα του. Αν πει τη σωστή λέξη, το επόμενο παιδί τρέχει να πάρει την επόμενη εικόνα. Αν κάνει λάθος, τότε τα υπόλοιπα μέλη της ομάδας μπορούν να βοηθήσουν. Νικήτρια είναι η ομάδα που τελειώνει πρώτη.  Στο τέλος, τα παιδιά λένε το τραγούδι για τη ρουτίνα κλεισίματος του μαθήματος. | * Εποπτικό υλικό – καρτέλες με το βασικό λεξιλόγιο   Τα παιδιά είναι χωρισμένα σε δύο ομάδες. | Η τελική αξιολόγηση του μαθήματος επιτυγχάνεται μέσω της δραστηριότητας αυτής. | Ελληνικά |